Sklep II Ips 393/2009
Datum: 2010-09-16T02:00:00.000+02:00
ecli: ECLI:SI:VSRS:2010:II.IPS.393.2009
opravilna_stevilka_ii_stopnje: VSM I Cp 1695/2008
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: dovoljenost revizije - navadno sosporništvo na aktivni strani - navadno sosporništvo na pasivni strani - vrednost spornega predmeta - deljive obveznosti - zavrženje revizije

## Jedro

V postopku sta udeležena dva aktivna in dva pasivna sospornika, pri čemer ne gre za solidarno denarno obveznost. Revizijsko relevantna vrednost izpodbijanega dela pravnomočne sodbe tako znaša 1.160,55 EUR (četrtina zneska 4.642,20 EUR) in zato ni presežen prag dovoljenosti revizije.

## Izrek

Revizija se zavrže.

## Obrazložitev

1. Sodišče prve stopnje je s sodbo zavrnilo tožbeni zahtevek tožnikov, da sta jima toženca dolžna skupaj plačati znesek 4.642,20 EUR in obresti.

2. Pritožbeno sodišče je v celoti zavrnilo pritožbo tožnikov proti prvostopenjski sodbi.

3. Tožnika sta vložila revizijo proti sodbi pritožbenega sodišča, toženca pa na revizijo nista odgovorila.

4. Revizija ni dovoljena.

5. Odločba, s katero se je postopek pred sodiščem prve stopnje končal, je bila izdana 7. 5. 2008, torej pred uveljavitvijo Zakona o spremembah in dopolnitvah Zakona o pravdnem postopku – ZPP-D.(1) Zato je za odločanje o reviziji treba upoštevati predpise , ki so veljali pred uveljavitvijo ZPP-D.(2)

6. Revizija bi bila dovoljena, če bi vrednost izpodbijanega dela pravnomočne sodbe presegala evrsko protivrednost 1,000.000 SIT.(3). V postopku sta udeležena dva aktivna in dva pasivna sospornika, pri čemer ne gre za solidarno denarno obveznost. Revizijsko relevantna vrednost izpodbijanega dela pravnomočne sodbe tako znaša 1.160,55 EUR (četrtina zneska 4.642,20 EUR) in zato ni presežen prag dovoljenosti revizije.(4) .

Op. št. (1): Primerjaj 133. člen ZPP-D (Ur. l. RS, št. 45/2008).

Op. št. (2): Primerjaj prvi in drugi odstavek 130. člena ZPP-D. Op. št. (3): Primerjaj drugi odstavek 367. člena Zakona o pravdnem postopku (ZPP, Ur. l. RS, št. 26/99 do 52/2007).

Op. št. (4): Primerjaj drugi odstavek 41. člena in drugi odstavek 367. člena ZPP.